স্ব-আরোপিত কল্পিত ব্যাধি

**স্ব-আরোপিত কল্পিত ব্যাধি** () সাধারণত **মাঞ্চাউজেন সিনড্রোম** () নামে পরিচিত,একটি জটিল মানসিক ব্যাধি যেখানে আক্রান্ত ব্যক্তি অন্যদের মনোযোগ, সহানুভূতি বা যত্ন পাওয়ার জন্য ইচ্ছাকৃতভাবে অসুস্থ হওয়ার বা অসুস্থ দেখানোর ভান করেন। আক্রান্ত রোগী ইচ্ছাকৃতভাবে অসুস্থতা, আঘাত অথবা নির্যাতনের মিথ্যা লক্ষণ ও উপসর্গ তৈরি করেন বা নিজেই সৃষ্টি করেন, যাতে তিনি রোগীর ভূমিকা নিতে পারেন। এই কাজগুলি সচেতনভাবে করা হলেও, রোগী অনেকসময় তাদের এই আচরণের পেছনের উদ্দেশ্য সম্পর্কে অবগত থাকেন না।
এই অসুস্থতার সাথে বেশ কিছু ঝুঁকিপূর্ণ কারণ ও লক্ষণ জড়িত আছে এবং এর চিকিৎসা সাধারণত মনোচিকিৎসা'র মাধ্যমে করা হয়, তবে তা পরিস্থিতির ওপর নির্ভর করে, যা নিচে আরও আলোচনা করা হয়েছে। সাধারণত, প্রকৃত অসুস্থতাকে বাদ দিয়ে, নিচে বর্ণিত নির্দিষ্ট **ডিএসএম-৫** এর নির্দিষ্ট মানদণ্ড অনুসরণ করার মাধ্যমে রোগ নির্ণয় করা হয়।
**স্ব-আরোপিত কল্পিত ব্যাধি**র সাথে **অন্যের উপর আরোপিত কল্পিত ব্যাধি** সম্পর্কিত, যেখানে আক্রান্ত ব্যক্তি কারো প্রতি মনোযোগ বা সহানুভূতি লাভের উদ্দেশ্যে তাকে নির্যাতন বা অপব্যবহার করে। এটা হলো "মাঞ্চাউজেন বাই প্রক্সি", এবং আক্রান্ত ব্যক্তি'র জন্য লক্ষন সৃষ্টি করার এই প্রবণতা প্রায়ই অনাবশ্যক ও ব্যয়বহুল রোগ নির্ণয়াক প্রক্রিয়ার দিকে নিয়ে যেতে পারে।
এই রোগের সঙ্গে সাদৃশ্যপূর্ণ এবং প্রায়ই বিভ্রান্তিকর অন্যান্য সিন্ড্রোম ও নির্ণয়সমূহ "সম্পর্কিত রোগ নির্ণয়" সেকশনে আলোচনা করা হয়েছে।
## ইতিহাস ও পরিভাষা

রোগীরা যে নিজেদের উপস্বর্গগুলোকে নিজেরাই অতিরঞ্জিত করতে পারে বা নিজেরাই উপসর্গ তৈরি করতে পারে, তা প্রাচীনকাল থেকেই স্বীকৃত ছিল, যা চিকিৎসক গ্যালেন-এর লেখা 'On Feigned Diseases and the Detection of them' শিরোনামে ২য় শতাব্দীর পান্ডুলিপিতে পাওয়া যায়।
 
১৮৪৩ সালে স্কটিশ চিকিৎসক হেক্টর গ্যাভিন এমন ব্যক্তিদের বর্ণনা করার জন্য "ফ্যাকটিশিয়াস রোগ" (factitious disease) শব্দটি তৈরি করেন, যারা সহানুভূতি, মনোযোগ বা "কিছু অজানা কারনে" অসুস্থতার ভান করত। ১৯৩০-এর দশকে মনোরোগ বিশেষজ্ঞ কার্ল মেনিংগার উল্লেখ করেন যে কিছু রোগী অপ্রয়োজনীয় অস্ত্রোপচারের জন্য জোর করতো এবং প্রায়শই প্রভাবশালী ও ব্যক্তিত্বের অধিকারী চিকিৎসকের খোঁজ করত।
​১৯৫১ সালে রিচার্ড অ্যাশার "মাঞ্চাউজেন সিনড্রোম" (Munchausen syndrome) শব্দটি উদ্ভাবন করেন এমন একটি স্ব-ক্ষতির (self-harm) প্যাটার্নের জন্য, যেখানে ব্যক্তিরা অসুস্থতার ইতিহাস, চিহ্ন এবং উপসর্গগুলো বানোয়াটভাবে তৈরি করতো। নামটি একজন কাল্পনিক চরিত্র ব্যারন মাঞ্চাউজেন-কে ইঙ্গিত করে, যিনি নিজের সম্পর্কে বহু অবিশ্বাস্য ও অতিরঞ্জিত গল্প বলতেন। অ্যাশারের এই প্রবন্ধটি ১৯৫১ সালের ফেব্রুয়ারি মাসে দ্য ল্যানসেট (The Lancet)-এ প্রকাশিত হয় ।
তবে, শুরু থেকেই​ নামটি কিছু বিতর্কের জন্ম দেয় এবং প্রায় পঞ্চাশ বছর ধরে চিকিৎসা বিশেষজ্ঞ'রা এর উপযুক্ততা নিয়ে বিতর্ক করেন। যদিও *অ্যাশার* ফ্যাকটিশিয়াস ডিসঅর্ডারের ঘটনাগুলোকে সামনে আনার জন্য প্রশংসিত হয়েছিলেন, তবে বিতর্কে অংশগ্রহণকারীরা বিভিন্নভাবে আপত্তি জানিয়েছিলেন যে, রোগের গুরুত্ব বিবেচনা করে সাহিত্যিক উপমা ব্যবহার করা অনুপযুক্ত ছিল; এবং নামটির হাস্যরস ও ফ্যান্টাসির কাজের সাথে এবং কাল্পনিক ব্যারন মাঞ্চাউজেনের হাস্যকর চরিত্রের সাথে সংযোগ থাকা, এই ব্যাধিতে আক্রান্ত রোগীদের প্রতি অসম্মানজনক। কিছু স্বাস্থ্যসেবা প্রদানকারী এই শব্দটি ব্যবহার করা এড়িয়ে চলেন। কারণ এটি রোগের জটিলতাকে হালকা করে দেখে এবং রোগীর অভিজ্ঞতাকে অবমূল্যায়ন করে।
​"ফ্যাকটিশিয়াস ডিসঅর্ডার ইমপোজড অন সেল্ফ" (Factitious disorder imposed on self) শব্দটি মানসিক ব্যাধিটির একটি আরও নিরপেক্ষ ও পেশাগত বর্ণনা প্রদান করে; তবে, বাস্তবে দুটি শব্দই এখনও একে অপরের পরিবর্তে ব্যবহৃত হয়ে থাকে।

## ঝুকির কারণ
এই অসুস্থতার সঠিক কারণ এখনো অজানা, কারণ এ বিষয়ে গবেষণা সীমিত। তবে ধারণা করা হয়, এটি একাধিক মনোসামাজিক (psychosocial) কারণে ঘটে। কিছু নির্দিষ্ট ঝুঁকির কারণের সঙ্গে “ফ্যাকটিশাস ডিসঅর্ডার ইম্পোজড অন সেলফ” (FDIS) বিকাশের সম্পর্ক পাওয়া গেছে। এগুলোর মধ্যে রয়েছে — শৈশবে নির্যাতন বা ট্রমার অভিজ্ঞতা, পরিত্যক্ত হওয়া, গুরুতর কোনো শৈশবকালীন অসুখে ভোগা, এবং কিছু ব্যক্তিত্বজনিত ব্যাধি (personality disorder)।
গবেষণায় দেখা গেছে, আক্রান্ত ব্যক্তিদের মধ্যে নারীর সংখ্যা বেশি, সাধারণত মধ্যবয়সী, এবং অনেকেই স্বাস্থ্যসেবা খাতে কর্মরত।
এছাড়া, এসব রোগীর পুনঃপুন হাসপাতালে ভর্তি হওয়ার ইতিহাস থাকে এবং তারা বিভিন্ন চিকিৎসকের কাছে ঘন ঘন যান (যা doctor shopping নামে পরিচিত)।
অনেকের মধ্যেই বিষণ্নতা (depression) দেখা যায়, যদিও এটি কারণ নাকি ফলাফল— তা স্পষ্ট নয়।
কিছু গবেষক ধারণা করেন, এ রোগের সঙ্গে অন্যান্য মানসিক ব্যাধি, বিশেষত Borderline Personality Disorder একসঙ্গে থাকতে পারে। এই একাধিক মানসিক ব্যাধি একসঙ্গে উপস্থিত থাকাকে কিছু বিশেষজ্ঞ “Tripolar Syndrome” বলে অভিহিত করেছেন।

## লক্ষণ ও উপসর্গ
আক্রান্ত ব্যক্তি নিজের শরীর বা মনের ভেতর অসুস্থতার উপসর্গকে অতিরঞ্জিত করেন বা ইচ্ছাকৃতভাবে সৃষ্টি করেন যাতে তিনি চিকিৎসা, যত্ন, সহানুভূতি বা মনোযোগ পেতে পারেন চিকিৎসাকর্মীদের কাছ থেকে।
কারণ উপসর্গগুলো রোগী নিজের মতো করে তৈরি করেন, তাই এই অসুখের নির্দিষ্ট বা অভিন্ন কোনো উপসর্গ থাকে না।
তবে কিছু সাধারণ আচরণ বা লক্ষণ রয়েছে যা এ রোগের সন্দেহ জাগাতে পারে, যেমন:
* দীর্ঘস্থায়ী বা পুনঃপুন হাসপাতালে ভর্তি হওয়া
* বিভিন্ন চিকিৎসকের কাছে ঘন ঘন যাওয়া
* অপ্রয়োজনীয় অস্ত্রোপচার বা পরীক্ষা করানো, যেখানে ফলাফল সাধারণত স্বাভাবিক বা অস্পষ্ট থাকে
* চিকিৎসা-ইতিহাসে অসঙ্গতি (রোগীর বলা ইতিহাস ও নথিভুক্ত ইতিহাসে অমিল)
* অস্পষ্ট বা নির্দিষ্ট নয় এমন ব্যথা, যা সাধারণ চিকিৎসায় সাড়া দেয় না
* ইচ্ছাকৃতভাবে সৃষ্টি করা শারীরিক উপসর্গের কিছু সাধারণ উদাহরণ হলো — নিজের ক্ষতে নোংরা বা সংক্রমণকারী পদার্থ লাগানো, জোলাপ খেয়ে ডায়রিয়া সৃষ্টি করা, থাইরয়েড হরমোন ওষুধ খেয়ে হাইপারথাইরয়েডিজম-এর মতো উপসর্গ তৈরি করা।

## রোগনির্ণয়
এই রোগে জড়িত আচরণগুলোর কারণে ফ্যাকটিশাস ডিসঅর্ডার (Factitious Disorder) নির্ণয় করা অত্যন্ত কঠিন। রোগী যে উপসর্গগুলো ইচ্ছাকৃতভাবে সৃষ্টি করেন, সেগুলো অনেক সময় আসল বা প্রকৃত কোনো রোগের উপসর্গের মতোই দেখায়। তাই চিকিৎসকদের প্রথমেই নিশ্চিত হতে হয় যে এটি প্রকৃত কোনো শারীরিক রোগ নয়।
এই কারণে, FDIS সাধারণত “Diagnosis of exclusion” — অর্থাৎ, যখন অন্য সব সম্ভাব্য রোগ বাদ দেওয়া হয়, তখনই এই রোগটি বিবেচনা করা হয়।

প্রকৃত রোগ বাদ দিতে বিভিন্ন ধরনের ল্যাব টেস্ট করা হতে পারে, যেমন:
# সম্পূর্ণ রক্ত পরীক্ষা (Complete Blood Count – CBC)
# প্রস্রাবের টক্সিকোলজি বা মাদক পরীক্ষা
# রক্তের কালচার (সংক্রমণ আছে কিনা জানার জন্য)
# রক্ত জমাট বাঁধার পরীক্ষা (Coagulation tests)
# থাইরয়েড ফাংশন টেস্ট
# ডিএনএ পরীক্ষার মাধ্যমে নির্দিষ্ট রোগের নকল শনাক্ত করা

প্রয়োজনে আরও উন্নত পরীক্ষা করা হতে পারে, যেমন —
CT scan, MRI, মনস্তাত্ত্বিক পরীক্ষা (psychological testing), ইইজি (Electroencephalography), বা ইসিজি (Electrocardiography)।
এসব পরীক্ষার মাধ্যমে শারীরিক বা জৈবিক অসুখ এবং ফ্যাকটিশাস ডিসঅর্ডার-এর মধ্যে পার্থক্য নির্ধারণ করা হয়।

যদি চিকিৎসক কোনো শারীরিক কারণ খুঁজে না পান, তাহলে রোগীকে মনোরোগ বিশেষজ্ঞ বা মনোবিজ্ঞানী-এর কাছে পাঠানো হতে পারে।
এরা মানসিক রোগ নির্ণয় ও চিকিৎসায় বিশেষ প্রশিক্ষিত।
মনোরোগ বিশেষজ্ঞ বা মনোবিজ্ঞানীরা সাধারণত রোগীর 
বিস্তারিত ইতিহাস, শারীরিক পরীক্ষা, ল্যাব টেস্ট, ইমেজিং টেস্ট এবং মনস্তাত্ত্বিক মূল্যায়ন এর সমন্বয়ে বিচার করেন রোগী আসলেই অসুস্থ কিনা নাকি উপসর্গগুলো ইচ্ছাকৃতভাবে সৃষ্টি করা হয়েছে।
সবশেষে, রোগীর ইতিহাস ও মূল্যায়ন সম্পন্ন হলে, সাধারণত একজন মনোরোগ বিশেষজ্ঞের ক্লিনিক্যাল মূল্যায়ন প্রয়োজন হয়।
কোনো ব্যক্তিকে নিজের ওপর আরোপিত কাল্পনিক ব্যাধিতে  আক্রান্ত বলে নির্ণয় করতে হলে নিচের মানদণ্ডগুলো পূরণ হতে হবে:
# রোগী নিজেকে অসুস্থ বা আঘাতপ্রাপ্ত হিসেবে উপস্থাপন করেন, যার অভ্যন্তরীণ উদ্দেশ্য হলো অন্যের মনোযোগ, সহানুভূতি বা স্বীকৃতি পাওয়া। তবে কখনো কখনো অর্থ, সুবিধা বা দায়িত্ব এড়ানোর মতো বাহ্যিক উদ্দেশ্য থাকতে পারে।
# প্রমাণ থাকে যে রোগী ইচ্ছাকৃতভাবে উপসর্গ সৃষ্টি বা জালিয়াতি করেছেন — যেমন নিজের শরীরে আঘাত করা, ওষুধের অপব্যবহার, বা পরীক্ষার ফলাফল বিকৃত করা।
# রোগীর উপসর্গের অন্য কোনো বিকল্প ব্যাখ্যা বা মানসিক/শারীরিক অসুখ নেই, যা দ্বারা লক্ষন প্রকাশিত হয়।

## সাধারণ প্রকাশরূপ
কিছু নির্দিষ্ট রোগের লক্ষন সৃষ্টি করতে বা অনুকরণ করতে আক্রান্তরা সাধারণত কিছু পরিচিত পদ্ধতি ব্যবহার করে। সাধারণত এই রোগ নির্ণয় করা কঠিন, কারণ রোগী সচেতনভাবে উপসর্গ তৈরি করে। তাই প্রকৃত শারীরিক রোগ বাদ দেওয়ার পরেই এটি সন্দেহ করা হয়। 
এর জন্য প্রায়ই একাধিক ল্যাব পরীক্ষা করতে হয়, বিশেষ করে যখন রোগী নিজেই চিকিৎসা সংক্রান্ত জ্ঞান রাখেন এবং আসল রোগের উপসর্গগুলো খুব দক্ষতার সঙ্গে অনুকরণ করেন।

চিকিৎসকদের সাধারণত FDIS সন্দেহ করার জন্য উচ্চমাত্রার সচেতন থাকা প্রয়োজন— অর্থাৎ রোগীর আচরণ ও মেডিকেল-হিস্ট্রিতে অস্বাভাবিকতা লক্ষ্য করলে তারা এই রোগের সম্ভাবনা বিবেচনা করেন।
নিচে বিভিন্ন রোগপ্রতিকারীর সাধারণ উদাহরণ দেওয়া হলো:

### ইন্টারনেটের মাধ্যমে মাঞ্চাউজেন
*ইন্টারনেট এর মাধ্যমে মাঞ্চাউজেন* বলতে এমন এক প্যাটার্নের আচরণকে বোঝায়, যেখানে এই ব্যাধিতে আক্রান্ত ব্যক্তি'রা অনলাইনে ভুয়া অসুস্থতার ভান করে অন্যদের সহানুভূতি অর্জনের চেষ্টা করেন। চিকিৎসা-সাহিত্যে এটি "স্ব-আরোপিত কল্পিত ব্যাধি'র" এক রূপ হিসেবে বর্ণনা করা হয়েছে।১৯৯০-এর দশকের শুরুর দিকে যোগাযোগ ব্যবস্থায় ইন্টারনেট আসায়, কিছু ব্যবহারকারী অনলাইন ফোরামে গুরুতর অসুস্থ বা সহিংসতার শিকার বলে মিথ্যা দাবি করে অন্যদের বিভ্রান্ত করছেন। ১৯৯৮ সালে মনোরোগ বিশেষজ্ঞ 'মার্ক ফেল্ডম্যান' প্রথম এ ধরণের আচরণের নাম দেন “Munchausen by Internet”। নিউজিল্যান্ড পিসি ওয়ার্ল্ড ম্যাগাজিন একে “সাইবারমাঞ্চ” এবং এমন ব্যবহারকারীদের “সাইবারমাঞ্চারস” নামে উল্লেখ করেন। সাম্প্রতিক সময়ে বিভিন্ন অনলাইন ফোরাম ও রেডিটের স্নার্ক সাবরেডিটগুলোতে এ ধরনের ব্যক্তিদের “illness fakers” বা “munchies” নামে অভিহিত করা হয়।।

কোভিড-১৯ মহামারির সময়, বিশেষ করে কিশোরীদের মধ্যে, অনেক টিকটক ব্যবহারকারী নিজেদের মধ্যে টিক্স (tics) ও ভয়েস টিক্স (vocalizations) প্রদর্শন করতে শুরু করে, যা ট্যুরেট সিন্ড্রোম (Tourette syndrome)-এর উপসর্গের সঙ্গে সাদৃশ্যপূর্ণ। তবে পারিবারিক ইতিহাস ও অন্যান্য নির্ণায়ক উপাদান বিবেচনা করে বিশেষজ্ঞরা একে সোশ্যাল মিডিয়ার দাড়া প্রভাবিত "ম্যাস সাইকোজেনিক ইলনেস" হিসেবে ব্যাখ্যা করেন। 

সাধারণভাবে 'ম্যাস সাইকোজেনিক ইলনেস' ছড়াতে শারীরিক নৈকট্যের প্রয়োজন হয়, তাই প্রযুক্তিনির্ভর সামাজিক যোগাযোগ মাধ্যমে ছড়িয়ে পড়া এই ব্যাধি'কে “Mass Social Media-Induced Illness (MSMI)” নামে অভিহিত করা হয়। এই MSMI প্রভাবে যেসব মানসিক অবস্থার ভান করা হয়েছে, তার মধ্যে অটিজম স্পেকট্রাম ডিসঅর্ডারস, অ্যাটেনশন ডেফিসিট হাইপারঅ্যাকটিভিটি ডিসঅর্ডারস, ডিসোসিয়েটিভ আইডেন্টিটি ডিসঅর্ডার এবং বাইপোলার ডিসঅর্ডারস ও ছিলো।

## চিকিৎসা
এই রোগের নির্ণয় রোগীদের সামনে উপস্থাপন করলে তারা প্রায়ই তা অস্বীকার করে এবং চিকিৎসার জন্য বিভিন্ন প্রতিষ্ঠান বা চিকিৎসকের কাছে গিয়ে তাদের আচরণ চালিয়ে যান। যারা এই নির্ণয় মেনে নেয়, তারা সাধারণত অভিজ্ঞ মনোরোগ বিশেষজ্ঞ বা থেরাপিস্টের সহায়তায় পরিচালিত মনোচিকিৎসা থেকে সর্বাধিক উপকার পান।

এই চিকিৎসার মাধ্যমে রোগীরা তাদের অবচেতন মনের সেই অন্তর্নিহিত প্রেরণাগুলো চিনতে শেখেন, যা তাদের সচেতন আচরণকে চালিত করে। ফলে তারা নিজের ক্ষতিকর আচরণ সম্পর্কে সতর্ক হোন এবং তা পুনরায় করা থেকে বিরত থাকতে পারেন।

তবে, যদি কেউ নিজের বা অন্যের জন্য ক্ষতি করার ঝুকিতে আছে মনে হয় , তবে তাকে মনোরোগ হাসপাতালে ভর্তি করা যেতে পারে।

রোগীর আচরণের পেছনে থাকা ব্যক্তিত্বজনিত ব্যাধি অনুযায়ী নির্দিষ্ট থেরাপিও প্রয়োগ করা যেতে পারে।
উদাহরণস্বরূপ, 'ডায়ালেকটিকাল বিহেভিয়ার থেরাপি' ব্যবহার করা হয় 'বর্ডারলাইন পার্সোনালিটি ডিসঅর্ডার' চিকিৎসায়।
এছাড়া রোগীর মধ্যে যদি মুড ডিসঅর্ডার বা অ্যাংজাইটি ডিসঅর্ডার থাকে, তবে ওষুধেরও প্রয়োজন হতে পারে, কারণ এই ব্যাধিতে আক্রান্ত অনেক রোগীর মধ্যেই লুকায়িত বিষণ্নতা থাকে।
যেসব রোগীর বিষণ্নতা বা উদ্বেগজনিত সমস্যা রয়েছে, তারা সাধারণত অ্যান্টিডিপ্রেসেন্ট ওষুধ এবং/অথবা কগনিটিভ বিহেভিয়ারাল থেরাপি গ্রহণে ভালো বোধ করেন।

## সম্পর্কিত রোগনির্ণয়

নিজের ওপর আরোপিত কাল্পনিক ব্যাধি (Factitious disorder imposed on self) অনেক সময় একে অপরের সঙ্গে সম্পর্কযুক্ত কয়েকটি মানসিক ব্যাধি থেকে আলাদা করা কঠিন হতে পারে, তবে এগুলোর মধ্যে মূল পার্থক্য হলো — রোগীর প্রেরণা (motivational gain) এবং লক্ষণগুলোর ওপর তার নিয়ন্ত্রণের মাত্রা।

“গেইন (Gain)” শব্দটি ফ্রয়েডীয় মনোবিশ্লেষণ থেকে এসেছে, যা বোঝায় কোনো মানসিক রোগ বা আচরণের পেছনের মনস্তাত্ত্বিক লাভ বা “অভ্যন্তরীণ উদ্দেশ্য”।

প্রাথমিক উদ্দেশ্য:
 এটি এমন এক অভ্যন্তরীণ মানসিক সুবিধা, যা কোনো উপসর্গ বা রোগের মাধ্যমে রোগী অনুভব করে — যেমন, মানসিক চাপ বা উদ্বেগ থেকে সাময়িক মুক্তি পাওয়া।

গৌণ উদ্দেশ্য:
 এটি বাহ্যিক সুবিধার সঙ্গে সম্পর্কিত, যেমন — আর্থিক সহায়তা পাওয়া, কাজ বা দায়িত্ব এড়ানো, বা অন্যদের সহানুভূতি অর্জন করা।

ফ্যাকটিশাস ডিসঅর্ডার এবং ম্যালিঙ্গারিং-এর মধ্যে মূল পার্থক্য হলো —

ফ্যাকটিশাস ডিসঅর্ডারে আক্রান্ত ব্যক্তি কোনো বাস্তব লাভ (যেমন অর্থ, চাকরি থেকে ছুটি, বা মাদক সংগ্রহ) এর উদ্দেশ্যে লক্ষণ তৈরি করেন না।
অন্যদিকে, সোমাটিক বা সাইকোসোমাটিক ব্যাধি এমন এক অবস্থা, যেখানে শারীরিক উপসর্গগুলো মানসিক চাপ বা স্ট্রেসের ফলাফল হিসেবে দেখা দেয়।

সবচেয়ে সাধারণ সাবটাইপ হলো ফাংশনাল নিউরোলজিক ডিসঅর্ডার (Functional Neurologic Disorder) — এতে রোগীর মানসিক কষ্ট শারীরিক (স্নায়বিক) উপসর্গের মাধ্যমে প্রকাশ পায়, যেমন —

# অঙ্গ-অচলতা (paralysis)
# খিঁচুনি (seizures)
# দৃষ্টিশক্তি হারানো (loss of vision)
এসব উপসর্গ সাধারণত মনস্তাত্ত্বিক চাপের সময় দেখা দেয়, কিন্তু কোনো বাস্তব স্নায়বিক রোগের কারণে নয়।
নিচে একটি তুলনামূলক সারণি:

**'অন্যের ওপর আরোপিত কাল্পনিক ব্যাধি**' () ('মাঞ্চাউজেন'স বাই প্রক্সি' নামেও পরিচিত) হলো এক ধরনের মানসিক ব্যাধি, যখন কেউ নিজের মনস্তাত্ত্বিক সন্তুষ্টি পাওয়ার উদ্দেশ্যে অন্য কারও মধ্যে অসুস্থতার লক্ষণ সৃষ্টি করে বা অসুস্থতার ভান করে। সাধারণত শিশুদের বাবা-মা বা দেখাশোনার দায়িত্বে থাকা ব্যক্তি এবং পোষা প্রাণীর মালিকের ক্ষেত্রে এ ধরনের ঘটনার তথ্যপ্রমাণ পাওয়া গিয়েছে।
প্রাপ্তবয়স্ক ব্যক্তি নিশ্চিত করেন যে তার সন্তানের কোনো না কোনো অসুস্থতা রয়েছে, যার ফলে শিশুটিকে তার শৈশবের একটি উল্লেখযোগ্য অংশ হাসপাতালে কাটাতে হয় এবং অপ্রয়োজনীয় চিকিৎসার কষ্ট সহ্য করতে হয়। আরও গুরুতর বিষয় হলো, অনেক সময় অভিভাবক  নিজের হাতে শিশুর শরীরে রোগ বা আঘাতও ঘটাতে পারেন। এই অবস্থাকে মাঞ্চাউজেন সিন্ড্রোম থেকে আলাদা বলে মনে করা হয়। বর্তমানে শিশুরোগ বিশেষজ্ঞ'রা ক্রমবর্ধমান ঐক্যমত হয়েছেন যে, এই ব্যাধির নাম পরিবর্তন করে “মেডিক্যাল অ্যাবিউজ” রাখা উচিত —
*যাতে প্রতারণার মাধ্যমে সৃষ্ট ক্ষতির বিষয়টি স্পষ্টভাবে হাইলাইট হয় এবং
*যাতে কোনো অপরাধী “মানসিক রোগের অজুহাতে” আইনি দায় থেকে বাঁচতে না পারে।

## আরও দেখুন

* List of Munchausen by proxy cases
* হাইপোকন্ড্রিয়াসিস
* দৈহিক লক্ষণ ব্যাধি

## তথ্যসূত্র




## গ্রন্থপঞ্জি

* 
* 
* 
* 
* 
* 
* 
* 
* 

বিষয়শ্রেণী:মানসিক স্বাস্থ্য
বিষয়শ্রেণী:মানসিক রোগ
বিষয়শ্রেণী:মনোরোগ বিজ্ঞান